Politiet leder fortsat efter den 67-årige demente mand, der forsvandt mandag aften fra sit hjem i Vindblæs ved Løgstør.

Politiet søger med hundepatruljer i hele Løgstør området, men det har endnu ikke givet nogle relevante spor. Manden er 170 til 175 centimeter høj, spinkel til almindelig af bygning, han har kort gråt hår og skæg og bærer briller. Da han forsvandt, var han iført en grå strikketrøje og mørke bukser med seler udenpå trøjen. Manden går meget foroverbøjet og langsomt. Har man oplysninger i sagen, kan Nordjyllands Politi kontaktes på telefon 1-1-4.